บลจ.วรรณคว้าโอกาสหุ้นยุโรปปรับตัวลงส่ง ONE-EUROPE ขายวันนี้-27 ม.ค.
บลจ.วรรณเชื่อมั่นเศรษฐกิจและภาพการลงทุนในตลาดหุ้นยุโรปฟื้นตัว จากมาตรการกระตุ้นเศรษฐกิจ และราคาหุ้นยังอยู่ในระดับต่ำเมื่อเทียบกับอัตราจ่ายปันผล พร้อมจับจังหวะช่วงตลาดหุ้นยุโรปปรับตัวลง เปิดเสนอขายกองทุนเปิด วรรณ ยุโรป อิควิตี้ ฟันด์ (ONE-EUROPE) เน้นลงทุนในหน่วยลงทุนของกองทุน JPMorgan Funds - Europe Strategic Growth Fund วันนี้ ถึง 27 มกราคม 2559 นี้
22 ม.ค. 2559

ดร.วิน อุดมรัชตวนิชย์ ประธานเจ้าหน้าที่บริหาร บริษัทหลักทรัพย์จัดการกองทุนรวม วรรณ จำกัด เปิดเผยว่า เศรษฐกิจของประเทศกลุ่มยูโรโซนมีแนวโน้มค่อยๆ ฟื้นตัวขึ้นมาตลอด 3 ปีที่ผ่านมา หลังทางการยุโรปมีมาตรการกระตุ้นเศรษฐกิจผ่านนโยบายทางการเงิน โดยปัจจจัยที่ผลักดันให้เศรษฐกิจฟื้นตัวขึ้นมาจากการบริโภคภาคเอกชน เป็นหลัก รวมทั้งราคาน้ำมันที่ปรับลดลง ซึ่งสนับสนุนต่อรายได้ที่แท้จริงของประชาชนให้เพิ่มขึ้น
สำหรับภาคของการลงทุนในตลาดหุ้นยุโรป บริษัทประเมินว่า การกระตุ้นแศรษฐกิจอย่างต่อเนื่อง อัตราดอกเบี้ยในระดับต่ำ และค่าเงินที่อ่อนค่าลงจะเป็นปัจจัยหลักที่สนับสนุนให้ดัชนีตลาดหุ้นยุโรปมีการปรับตัวเพิ่มขึ้น โดยคาดการณ์การเติบโตของกำไรของบริษัทจดทะเบียนยุโรปในปีนี้ในระดับประมาณ 11% ขณะที่ กำไรบริษัทจดทะเบียนของสหรัฐอเมริกาที่เติบโตค่อนข้างมากในช่วงที่ผ่านมา จึงคาดว่าอัตราการเติบโตในปีนี้จะน้อยมาก ทำให้ตลาดหุ้นยุโรปมีความน่าสนใจมากกว่าโดยเปรียบเทียบกัน
ดร.วินกล่าวเพิ่มเติมว่า ในช่วงครึ่งปีแรกของปีนี้ บริษัทคาดการณ์ธนาคารกลางยุโรป(อีซีบี) มีโอกาสปรับลดอัตราดอกเบี้ยลงอีก 1 ครั้ง หลังจากที่ก่อนหน้านี้ทางอีซีบีได้ประกาศลดอัตราดอกเบี้ยลง 0.01% ซึ่งจะส่งผลให้มีปริมาณเงินที่อัดฉีดเข้างบดุลของอีซีบีสูงเป็นอันดับ 2 รองลงมาจากประเทศญี่ปุ่น และบ่งชี้ให้เห็นถึงทิศทางของเม็ดเงินที่เข้าสู่ระบบเศรษฐกิจในยูโรโซนอีกมาก ดังนั้น บริษัทจึงเล็งเห็นโอกาสลงทุนช่วงตลาดหุ้นยุโรปปรับตัวลงในระดับราคาที่น่าสนใจ เป็นจังหวะที่เหมาะสมในการทยอยสะสมหุ้นกลุ่มประเทศพัฒนาแล้ว โดยวันนี้ ถึง วันที่ 27 มกราคม
บริษัทเปิดเสนอขาย กองทุนเปิด วรรณ ยุโรป อิควิตี้ ฟันด์ (ONE-EUROPE) ซึ่งเน้นลงทุนหน่วยลงทุนในกองทุนเปิด JPMorgan Funds – Europe Strategic Growth Fund และอยู่ภายใต้การบริหารจัดการของ J.P. Morgan Asset Management โดยใช้กลยุทธ์ในการลงทุนที่มุ่งเน้นลงทุนในหุ้นขนาดใหญ่ที่มีแนวโน้มอัตราการเติบโตสูง (Value Growth Stock) และพิจารณาจากหุ้นที่มีมูลค่าน่าสนใจ หุ้นที่มีคุณภาพและมีโมเมนตัมเชิงบวกที่จะสามารถให้ผลตอบแทนสูงกว่าตลาดได้ หรือ หุ้นที่มีปัจจัยสนับสนุนให้ราคาและผลการดำเนินเติบโตได้ดีในอนาคต สำหรับกองทุน ONE-EUROPE มีนโยบายป้องกันความเสี่ยงด้านอัตราแลกเปลี่ยนตามดุลยพินิจของผู้จัดการกองทุน ทำให้ยืดหยุ่นในการบริหารจัดการความเสี่ยงด้านอัตราแลกเปลี่ยนให้สอดคล้องกับสภาวะการณ์แต่ละขณะ
 
 